Die wêreld in foto’s – 15 Januarie 2019Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Feesgangers koop kos by ŉ mark tydens die Pongal-fees in Little India, ŉ etniese distrik in Singapoer. Dié fees vind van 15 tot 17Januarie plaas. (Foto: Then Chih Wey, Xinhua) Serena Williams dien tydens haar wedstryd in die eerste ronde teen Tatjana Maria van Duitsland in die Australiese Ope-tennistoernooi in Melbourne, Australië. (Foto: Kin Cheung, AP Foto) Omstanders op die toneel van ŉ bomaanval in Kaboel, Afganistan. Volgens amptenare het ŉ Taliban-selfmoordbomaanvaller Maandagaand ŉ voertuig wat met plofstof gevul was die lug ingeblaas. (Foto: Rahmat Gul, AP Foto) Mikaela Shiffrin van die VSA in aksie in die vroue-afdeling tydens die Wêreldbeker-skitoernooi in Kronplatz, Italië. (Foto: Alessandro Trovati, AP Foto) Modelle in skeppings van Isabel Benenato tydens die Milaan-modeweek. (Foto: Cheng Tingting, Xinhua)